
	Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu ir Lietuvos Respublikos vaiko minimalios ir vidutinės priežiūros įstatymo 30 straipsnio 3 dalimi,
	t v i r t i n u Birštono savivaldybės administracijos Vaiko gerovės komisijos darbo reglamentą (pridedama).
	Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).


Administracijos direktorė				                  Jovita Tirvienė












Parengė
Danutė Kacevičiūtė
2021-07-04



PATVIRTINTA
Birštono savivaldybės administracijos
direktoriaus 2021 m. liepos     d.
įsakymu Nr. 

BIRŠTONO SAVIVALDYBĖS ADMINISTRACIJOS VAIKO GEROVĖS KOMISIJOS DARBO REGLAMENTAS

                                       I SKYRIUS    
                         BENDROSIOS NUOSTATOS

1. Birštono savivaldybės administracijos Vaiko gerovės komisijos (toliau – Komisija) darbo reglamentas (toliau – Reglamentas) nustato šios Komisijos funkcijas, sudėtį, darbo organizavimo bei sprendimų priėmimo tvarką, siekiant užtikrinti vaiko teises ir teisėtus interesus.
2. Komisijos paskirtis – užtikrinti savivaldybės teritorijoje gyvenančių vaikų gerovę, bendradarbiaujant su ugdymo įstaigų vaiko gerovės komisijomis ir kitomis vaiko gerovės srityje dirbančiomis institucijomis.
3. Komisija sudaroma iš Birštono savivaldybės administracijos (toliau – Savivaldybės administracija) struktūrinių padalinių, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Kauno apskrities vaiko teisių apsaugos skyriaus Prienų rajone ir Birštono savivaldybėje (toliau – VVTAĮT), Alytaus apskrities vyriausiojo policijos komisariato Birštono policijos komisariato, Lietuvos probacijos tarnybos Kauno regiono skyriaus, Kauno apygardos prokuratūros Alytaus apylinkės prokuratūros, socialinių paslaugų, švietimo, sveikatos ir kitų institucijų, nevyriausybinių organizacijų, dirbančių vaiko gerovės srityje, atstovų.
4. Savivaldybės administracijos direktorius tvirtina Reglamentą, skiria Komisijos pirmininką, pavaduotoją ir sekretorių. Komisijos pirmininku skiriamas Savivaldybės administracijos tarpinstitucinio bendradarbiavimo koordinatorius (toliau – Koordinatorius).
5. Komisija savo veikloje vadovaujasi Lietuvos Respublikos Konstitucija, Lietuvos Respublikos vaiko minimalios ir vidutinės priežiūros įstatymu (toliau – Įstatymas), Lietuvos Respublikos švietimo įstatymu, kitais teisės aktais ir šiuo Reglamentu.

II SKYRIUS
KOMISIJOS FUNKCIJOS, TEISĖS IR PAREIGOS

6. Komisija atlieka šias funkcijas:
6.1. kiekvienais metais tvirtina metų veiklos planą, nustatydama vaiko gerovės prioritetus, tikslus, priemones jiems įgyvendinti ir Savivaldybės administracijos direktoriaus nustatyta tvarka atsiskaito už jo įgyvendinimą;
6.2. surenka informaciją, būtiną Savivaldybės administracijos direktoriaus sprendimui dėl vaiko minimalios priemonės skyrimo, pratęsimo, pakeitimo ar panaikinimo arba dėl vaiko vidutinės priežiūros priemonės skyrimo, pratęsimo ar panaikinimo priimti bei dėl koordinuotai teikiamų švietimo pagalbos, socialinių ir sveikatos priežiūros paslaugų (toliau – Koordinuotai teikiamos paslaugos) vaikui ir jo tėvams (globėjams, rūpintojams) skyrimo, pratęsimo, pakeitimo ar panaikinimo;
6.3. įgalioja Komisijos narę (-į) išklausyti asmenų, turinčių didelius ir labai didelius specialiuosius ugdymosi poreikius iki 21 metų, nuomonę ir teikti Komisijai išvadą dėl minimalios ar vidutinės priežiūros priemonių jiems skyrimo, pratęsimo ar panaikinimo;
6.4. nagrinėja prašymus ir teikia siūlymus Savivaldybės administracijos direktoriui dėl vaiko minimalios ar vidutinės priežiūros priemonių skyrimo, pratęsimo, pakeitimo ar panaikinimo ir kitų priemonių, numatytų Lietuvos Respublikos vaiko minimalios ir vidutinės priežiūros įstatymo 7 ir 9 straipsniuose, skyrimo bei koordinuotai teikiamų švietimo pagalbos, socialinių ir sveikatos priežiūros paslaugų vaikui ir jo tėvams (globėjams, rūpintojams) skyrimo, pratęsimo, pakeitimo ar panaikinimo;
6.5. ne vėliau kaip per 5 (penkias) darbo dienas nuo vaikų socializacijos centro (toliau – Centras) informavimo apie vaiko atvykimą į Centrą dienos surenka ir pateikia Centrui Įstatymo 22 straipsnio 5 dalyje nurodytus vaiko, kuriam paskirta auklėjamojo poveikio priemonė, dokumentus;
6.6. teikia siūlymus koordinuojančios institucijos atvejo vadybininkui dėl vaiko socialinės integracijos plano parengimo;
6.7. koordinuoja ugdymo įstaigų vaiko gerovės komisijų veiklą, vaiko gerovės srityje dirbančių institucijų ir nevyriausybinių organizacijų tarpusavio bendradarbiavimą;
6.8. teikia siūlymus Savivaldybės administracijos direktoriui dėl vaiko minimalios ar vidutinės priežiūros priemonių ir koordinuotai teikiamų švietimo pagalbos, socialinių ir sveikatos priežiūros paslaugų vaikui ir jo tėvams (globėjams, rūpintojams) tobulinimo;
6.9. surenka reikalingą informaciją ir ją, ne vėliau kaip likus 4 (keturioms) darbo dienoms iki posėdžio, pateikia švietimo ir mokslo ministro įgaliotai institucijai išvadai gauti, rengiantis svarstyti vaiko vidutinės priežiūros priemonės skyrimo klausimą. Išvada dėl vidutinės priežiūros priemonės skyrimo vaikui pristatoma komisijos posėdžio metu;
6.10. ne rečiau kaip kartą per pusmetį svarsto klausimus dėl koordinuotai teikiamų paslaugų kokybės, jų poreikio atitikties pasiūlai ir plėtros savivaldybėje;
6.11. svarsto rekomendacijas dėl privalomo ikimokyklinio ugdymo skyrimo ir teikia siūlymus Savivaldybės administracijos direktoriui dėl sprendimo priėmimo;
6.12. atlieka kitas teisės aktuose nustatytas funkcijas.

III SKYRIUS
KOMISIJOS DARBO ORGANIZAVIMAS

	7. Komisija ne vėliau kaip per 10 (dešimt) darbo dienų nuo prašymo gavimo dienos surenka informaciją, būtiną Lietuvos Respublikos vaiko minimalios ir vidutinės priežiūros įstatymo 12 straipsnio 9 dalyje nurodytam siūlymui parengti bei 12 straipsnio 9 ir 10 dalyse nurodytam Savivaldybės administracijos direktoriaus įsakymui priimti bei parengia sprendimo dėl Koordinuotai teikiamų paslaugų skyrimo projektą, kuriame siūlo konkrečią švietimo pagalbos ar socialines paslaugas teikiančią instituciją teikiamų paslaugų koordinavimui, įstaigas – teikėjus, kurios bendradarbiaudamos tarpusavyje, teiks paslaugas ir paslaugų teikimo trukmę.
8. Komisijos posėdžiai gali vykti tiesioginiu ir (arba) nuotoliniu būdu,  kitomis veiklos formomis, reikalingomis Komisijos funkcijoms atlikti.
9. Komisija prašymus nagrinėja uždarame posėdyje, kuriame privalo dalyvauti vaikas, išskyrus Lietuvos Respublikos vaiko minimalios ir vidutinės priežiūros įstatymo 12 straipsnio 6 dalyje nurodytus atvejus, vaiko atstovai pagal įstatymą, ugdymo įstaigos, kurioje ugdomas vaikas, Vaiko gerovės komisijos narys, prašymą pateikęs asmuo (išskyrus atvejus, kai prašymą pateikė teismas), atvejo vadybininkas, VVTAĮT atstovas ir vaikų socializacijos centro atstovas (kai vaikui buvo paskirta vidutinės priežiūros priemonė). Komisijos posėdyje turi teisę dalyvauti ir kiti suinteresuoti kviestiniai asmenys.
10. Apie Komisijos posėdžio vietą ir laiką Komisijos pirmininkas posėdžio dalyviams el. paštu privalo pranešti ne vėliau kaip prieš 4 (keturias) darbo dienas.
11. Jeigu posėdyje nedalyvauja asmenys, kurių dalyvavimas yra privalomas, Komisijos pirmininkas atideda posėdį ir raštu įspėja nedalyvavusius asmenis, kad kitame posėdyje sprendimas gali būti priimtas ir jiems nedalyvaujant.
12. Komisijos posėdis yra teisėtas, jeigu jame dalyvauja ne mažiau kaip 2/3 Komisijos narių. 
13. Komisijos nutarimai priimami atviru balsavimu, posėdyje dalyvaujančiųjų Komisijos narių balsų dauguma. Jei balsavimo metu balsai pasiskirsto po lygiai, tai priimamas nutarimas, kurį lemia pirmininko balsas.
14. Komisijos posėdyje turi būti išklausoma vaiko ir kitų posėdyje dalyvaujančių asmenų nuomonė dėl vaiko minimalios ar vidutinės priežiūros priemonių skyrimo, pakeitimo, pratęsimo ar panaikinimo ir koordinuotai teikiamų paslaugų teikimo, kitų pagalbos priemonių vaiko atstovams pagal įstatymą, numatytų Lietuvos Respublikos vaiko minimalios ir vidutinės priežiūros įstatymo 7 ir 9 straipsniuose, skyrimo.
	15. VVTAĮT atstovas raštu pateikia išvadą dėl vaiko minimalios ar vidutinės priežiūros priemonės skyrimo, pratęsimo, pakeitimo ar panaikinimo. Pateikta išvada gali būti patikslinta arba papildyta posėdžio metu. 
16. Siekiant apsaugoti vaiką nuo galimo neigiamo poveikio, vaikas gali nedalyvauti Komisijos posėdyje, tačiau tokiu atveju vaiko nuomonė turi būti iš anksto išklausyta VVTAĮT atstovo, kuri įvertinama posėdyje. VVTAĮT taip pat išklauso vaiko nuomonę, kai vaikas vengia dalyvauti posėdyje, ir apie ją raštu informuoja Komisiją.
17. Asmenų, turinčių didelių ir labai didelių specialiųjų ugdymosi poreikių iki 21 metų, nuomonę išklauso ir išvadą dėl minimalios ar vidutinės priežiūros priemonių jiems skyrimo, pratęsimo ar panaikinimo teikia Komisijos įgaliotas asmuo.
 	18. Posėdžio metu pristatoma švietimo, mokslo ir sporto ministro įgaliotos institucijos išvada dėl vidutinės priežiūros priemonės vaikui skyrimo ar pratęsimo. VVTAĮT atstovas raštu pateikia išvadą dėl vaiko minimalios ar vidutinės priežiūros priemonių skyrimo, pratęsimo, pakeitimo ar panaikinimo. Pateikta išvada posėdžio metu gali būti patikslinta arba papildyta.
19. Komisijos posėdyje rašomas posėdžio protokolas. Šiame protokole turi būti nurodytos esminės prašymo nagrinėjimo aplinkybės, taip pat nurodyta posėdžio data, protokolo eilės numeris, posėdžio dalyviai, svarstomų klausimų eilės numeriai ir pavadinimai, klausimus pateikę pranešėjai, kalbėtojai, VVTAĮT išvada, Komisijos įgalioto asmens išvada (jei svarstomas asmuo turi didelių ir labai didelių specialiųjų ugdymosi poreikių iki 21 metų),  priimtas siūlymas, balsavimo rezultatai ir Reglamento 10 straipsnyje nurodytų posėdžio dalyvių atskirosios nuomonės. Komisijos posėdžio protokolą pasirašo Komisijos pirmininkas ir sekretorius. Protokolas turi būti pasirašytas ne vėliau kaip per 3 (tris) darbo dienas po Komisijos posėdžio.
20. Komisija, įvertinusi išsakytas nuomones, VVTAĮT ir švietimo, mokslo ir sporto ministro įgaliotos institucijos pateiktas išvadas, informaciją apie vaiko priežiūros ir gyvenimo sąlygas, vaiko sveikatos būklę bei specialiuosius ugdymosi poreikius, vaiko atstovų pagal įstatymą teisių įgyvendinimą ir pareigų vykdymą, vaikui ir (ar) jo atstovams pagal įstatymą teikiamas socialines paslaugas ir kitą pagalbą ar jos poreikį, vaikui skirtą Baudžiamajame kodekse nustatytą auklėjamojo poveikio priemonę ir kitą surinktą informaciją, balsų dauguma priima siūlymą dėl vaiko minimalios priežiūros priemonių skyrimo, pratęsimo, pakeitimo ar panaikinimo, vaiko vidutinės priežiūros priemonės pakeitimo ar panaikinimo, koordinuotai teikiamų paslaugų teikimo, kitų pagalbos priemonių vaiko atstovams pagal įstatymą, numatytų Lietuvos Respublikos vaiko minimalios ir vidutinės priežiūros įstatymo 7 ir 9 straipsniuose, skyrimo, vaiko minimalios priežiūros priemonių vykdymą koordinuosiančios institucijos paskyrimo. 
21. Siūlymas dėl vaiko vidutinės priežiūros priemonės skyrimo ar pratęsimo priimamas, kai gaunamas švietimo, mokslo ir sporto ministro įgaliotos institucijos pritarimas, negavus pritarimo - svarstomas siūlymas dėl koordinuotai teikiamų paslaugų vaikui ir vaiko atstovams pagal įstatymą teikimo, vaiko minimalios priežiūros priemonių skyrimo.
22. Komisija, nustačiusi, kad yra pagrįstų įtarimų dėl galimai padarytos ar daromos nusikalstamos veikos vaiko atžvilgiu, numatytos Baudžiamajame kodekse, vaiko galimai patirto ar stebėto smurto artimoje aplinkoje, privalo nedelsdama apie tai informuoti policiją ir (ar) VVTAĮT instituciją. Komisija apie kitus galimus vaiko teisių pažeidimus privalo informuoti VVTAĮT instituciją.
23. Komisijos siūlymas ir kita prašymo nagrinėjimo medžiaga pateikiami Savivaldybės administracijos direktoriui.
24. Komisijos pirmininkas:
24.1. inicijuoja Komisijos posėdžius, rengia posėdžių darbotvarkes, surenka papildomą informaciją, būtiną svarstomam klausimui nagrinėti;
24.2. rengia Savivaldybės administracijos direktoriaus įsakymų projektus dėl vaiko minimalios ar vidutinės priežiūros priemonės skyrimo, pratęsimo, pakeitimo ar panaikinimo, dėl koordinuotai teikiamų paslaugų, privalomo ikimokyklinio ugdymo ir kitų priemonių skyrimo;
24.3. rengia Savivaldybės administracijos direktoriaus prašymus teismui dėl leidimo skirti vaikui vidutinės priežiūros priemonę arba pratęsti vaikui vidutinės priežiūros priemonės vykdymo terminą;
24.4. Savivaldybės administracijos direktoriui gavus rašytinius duomenis iš ikiteisminio tyrimo institucijų, teismo arba kitų teisėsaugos institucijų apie vaiką, kuriam atsisakyta pradėti ikiteisminį tyrimą, nutraukti (nepradėti) administracinio nusižengimo bylos teiseną ir pan., skubiai užklausia atitinkamas įstaigas ir institucijas bei kitais teisėtais būdais surenka pirminę reikalingą informaciją;
24.5. rengia ataskaitas dėl minimalios ir vidutinės priežiūros priemonių įgyvendinimo ir suveda duomenis į Švietimo informacinės sistemos duomenų bazę (ŠVIS);
24.6. inicijuoja ir koordinuoja metinio veiklos plano rengimą;
24.7. atstovauja Komisijai kitose institucijose.
25. Komisijos pirmininko pavaduotojas atlieka Komisijos pirmininko funkcijas, jeigu Komisijos pirmininkas negali dalyvauti.
26. Komisijos sekretorius:
	26.1. rengia Komisijos posėdžio medžiagą, suderinęs su Komisijos pirmininku, organizuoja Komisijos posėdį;
26.2. protokoluoja Komisijos posėdžius, vykdo kitus Komisijos pirmininko pavedimus Komisijos posėdžio rengimo klausimais;
26.3. kai posėdyje sekretorius negali dalyvauti, jo funkcijas atlieka kitas pirmininko paskirtas Komisijos narys.
27. Komisijos nariai:
27.1. dalyvauja Komisijos posėdžiuose. Jeigu negali dalyvauti, apie tai informuoja Komisijos pirmininką ar sekretorių; 
27.2. laikosi duomenų apsaugą reglamentuojančių teisės aktų nuostatų ir pasirašo konfidencialumo pasižadėjimą (priedas), o gautą informaciją naudoja tik Komisijos sprendimams priimti; 
27.3. teikia informaciją svarstomu klausimu pagal savo kompetenciją;
27.4. teikia Komisijos pirmininkui pastabas ir pasiūlymus dėl Komisijos darbo tobulinimo;
27.5. susipažįsta su ugdymo įstaigų vaiko gerovės komisijų, valstybės ir savivaldybių institucijų ar įstaigų pateikta informacija, reikalinga Komisijos funkcijoms vykdyti ir sprendimams priimti.
IV SKYRIUS
BAIGIAMOSIOS NUOSTATOS

28. Komisijos veiklos dokumentai (susirašinėjimo medžiaga, posėdžių protokolai ir kiti dokumentai) saugomi ir tvarkomi Lietuvos Respublikos dokumentų ir archyvų įstatymo nustatyta tvarka.
29. Šis Reglamentas gali būti pakeistas, papildytas ar panaikintas Savivaldybės administracijos direktoriaus įsakymu.
                                           ________________________________

                                                                              































                                                                                         Birštono savivaldybės administracijos
                                                                                        Vaiko gerovės komisijos darbo reglamento
                                                                                         priedas
 
 
BIRŠTONO SAVIVALDYBĖS ADMINISTRACIJOS VAIKO GEROVĖS KOMISIJOS PASIŽADĖJIMAS SAUGOTI ASMENS DUOMENŲ PASLAPTĮ
 
 
Aš____________________________________________________________________________
(pareigos, vardas, pavardė)
 
suprantu:
- kad dirbdamas (-a) Komisijoje naudosiu ir tvarkysiu asmens duomenis, kurie negali būti atskleisti ar perduoti neįgaliotiems asmenims ar institucijoms;
- kad netinkamas asmens duomenų tvarkymas gali užtraukti atsakomybę pagal Lietuvos Respublikos įstatymus;
 
pasižadu:
- saugoti asmens duomenų paslaptį;
- tvarkyti asmens duomenis vadovaudamasis (-si) Lietuvos Respublikos įstatymais ir kitais teisės aktais;
- neatskleisti, neperduoti tiek Komisijos viduje, tiek už jos ribų tvarkomos informacijos nė vienam asmeniui, kuris nėra įgaliotas naudotis šia informacija;
- pranešti Komisijos pirmininkui ir už asmens duomenų apsaugą atsakingam asmeniui apie bet kokį įtartiną elgesį ar situaciją, kurie gali kelti grėsmę asmens duomenų saugumui.
 
žinau:
- kad už šio pasižadėjimo nesilaikymą ir Lietuvos Respublikos asmens duomenų teisinės apsaugos įstatymo pažeidimą turėsiu atsakyti pagal galiojančius Lietuvos Respublikos įstatymus;
- kad šis pasižadėjimas galios visą mano darbo Komisijoje laiką ir pasibaigus darbo joje laikui;
- kad duomenų subjektas turi teisę reikalauti atlyginti turtinę ar neturtinę žalą, patirtą dėl neteisėto asmens duomenų tvarkymo arba kitų duomenų valdytojo veikimo ar neveikimo.
 
Aš esu susipažinęs su Lietuvos Respublikos asmens duomenų teisinės apsaugos įstatymu, kitais teisės aktais reglamentuojančiais atsakomybę bei duomenų saugą.
	 
Darbuotojas / Komisijos narys
	 
 
Šis pasižadėjimas buvo pasirašytas dalyvaujant

	_________________________
(vardas, pavardė)
	 
_________________________
(vardas, pavardė)
 

	_________________________
(pareigos)
	
_________________________
(pareigos)
 

	_______________
(data, parašas)
	____________
(data,  parašas)



image1.png




